Uffiċjali tad-Dwana tard ilbieraħ qabdu passiġġier fl-ajruport internazzjonali ta’ Malta li kien qed iġorr 2 kilogrammi ta’ droga kokaina. Il-passiġġier niżel f’Malta minn titjira minn Brussell, u twaqqaf mill-uffiċjali tad-Dwana wara li għadda mill-Blue Channel. Huwa kien ordnat jgħaddi l-bagalji mill-iscanner, fejn ġew innutati żewġ pakketti suspettużi. Fil-pakketti nstabet il-kokaina, li ġġib valur ta’ madwar €200,000. Il-passiġġier ġie arrestat mill-Iskwadra ta’ Kontra d-Droga u ttieħed fil-kwartieri ġenerali tal-Pulizija biex ikun interrogat. TVM huwa infurmat li l-passiġġier, li huwa Libjan residenti Malta, ser jitressaq il-qorti fis-sigħat li ġejjin.